Diari Oficial de la Generalitat Valenciana


Sumari del DOGV 3659, del 04-01-2000 (1999/11861)

ORDRE de 28 de desembre de 1999, del conseller de Medi Ambient, sobre delegació de funcions en el secretari general i en altres òrgans de la Conselleria de Medi Ambient.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/11182


Data del document
:   28-12-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * Conselleria Medi Ambient
    * delegació de poders
    * administració regional
    * competència administrativa

ORDRE de 28 de desembre de 1999, del conseller de Medi Ambient, sobre delegació de funcions en el secretari general i en altres òrgans de la Conselleria de Medi Ambient. [1999/X11001]
  
Mitjançant l'Ordre del 9 de setembre de 1998 es van delegar atribucions en el secretari general i en els directors generals de la Conselleria de Medi Ambient. A fi d'aconseguir la màxima agilitat i eficàcia administrativa, es modifiquen les delegacions que s'establien en aquella Ordre.
  
Per tant, fent ús de les facultats que em confereixen els articles 68.1 i 35 de la Llei de la Generalitat Valenciana 5/1983, de 30 de desembre, de Govern Valencià, i atés que considere convenient delegar determinades atribucions,
  
ORDENE
  
Article 1
  
Delegar en el secretari general de la Conselleria de Medi Ambient les atribucions següents:
  
a) L'autorització i la disposició de les despeses dels capítols IV i VII, de tots els programes de la Conselleria i dels capítols II i VI, del programa 442.20 Direcció i Serveis Generals, tots els quals per un import de fins a 2.000.000 de PTA, excepte els que corresponguen a les subvencions concedides sobre la base de l'article 45c i 45d del text refós de la Llei d'Hisenda Pública de la Generalitat Valenciana.
  
b) Les liquidacions de crèdits exigibles i les sol·licituds d'ordenació de pagaments, incloent-hi l'aprovació dels justificants necessaris per a procedir al pagament, dels capítols II, IV, VI i VII del programa 442.20 "Direcció i Serveis Generals".
  
c) L'aprovació dels expedients de modificació de crèdits que siguen competència d'aquesta Conselleria segons els límits legals i pressupostaris vigents, com també les propostes d'aprovació dels expedients de modificació de crèdits la promoció dels quals corresponga a altres òrgans de la Generalitat Valenciana.
  
d) Les facultats ordinàries de contractació administrativa respecte als contractes menors de tota la Conselleria i la formalització dels contractes als quals es refereix l'art. 55 i altres disposicions concordants de la Llei de Contractes de les Administracions Públiques.
  
e) L'autorització de despeses, disposició i liquidació del crèdit exigible i sol·licituds d'ordenació de pagaments del capítol I.
  
f) Les retencions de crèdit de fins a 2.000.000 de pessetes dins del programa 442.20 "Direcció i Serveis Generals".
  
g) L'autorització de documents comptables, dins del seu àmbit competencial.
  
Article 2
  
Delegar en els directors generals de la Conselleria de Medi Ambient; dins dels seus respectius programes pressupostaris:
  
a) L'autorització i la disposició de despeses corresponents als contractes menors dels capítols II i VI.
  
b) La liquidació de crèdits exigibles i les sol·licituds d'ordenació de pagament, com també l'aprovació dels justificants necessaris per a procedir al pagament dels capítols II, IV, VI i VII.
  
c) La retenció de crèdit la quantia del qual no supere els 2.000.000 de pessetes.
  
d) L'autorització de documents comptables, dins del seu àmbit competencial
  
Article 3
  
Delegar en els directors dels serveis territorials d'aquesta Conselleria de Medi Ambient l'autorització de despeses, la disposició i la liquidació de crèdits exigibles corresponents als contractes menors dels capítols II i VI del pressupost de despeses assignades per la Secretaria General als seus respectius centres gestors, d'acord amb les normes de gestió que dicte per a cada exercici. Així mateix, s'hi delega la liquidació de crèdits exigibles del capítol II derivats de qualsevol expedient de contractació igualment corresponent a despeses dels seus centres gestors.
  
Article 4
  
Delegar en el secretari general i en els directors generals de la Conselleria de Medi Ambient les facultats de nomenar director d'obra o de treball, i la de designar representant de l'administració en la seua recepció, respecte a aquelles obres o treballs que es facen a càrrec dels seus respectius programes i que siguen d'àmbit supraprovincial. També tenen delegada la facultat d'actuar ells mateixos com a representants de l'administració. Els nomenaments esmentats s'hauran d'atorgar necessàriament a favor de persones distintes.
  
Article 5
  
Delegar en els directors dels serveis territorials de la Conselleria de Medi Ambient les facultats de nomenar director de l'obra o del treball, i de representant de l'administració en la seua recepció, respecte a aquelles obres o treballs que es facen a la seua respectiva província. També tenen delegada la facultat d'actuar ells mateixos com a representants de l'administració, sempre que siga facultatiu. Els nomenaments esmentats hauran d'atorgar-se necessàriament a favor de persones distintes.
  
DISPOSICIÓ ADDICIONAL
  
En les resolucions que es dicten fent ús de les delegacions d'atribucions d'aquesta ordre, s'hi ha de fer constar sempre aquest aspecte de forma expressa d'acord amb el que s'estableix en l'article 68.6 de la Llei 5/1983, de 30 de desembre, de Govern Valencià, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i quedarà exhaurida la via administrativa de conformitat amb el que s'estableix en els articles 13.4 i 109.c) de l'esmentada Llei 30/1992.
  
DISPOSICIÓ DEROGATÒRIA
  
Queda derogada de forma expressa l'Ordre del 9 de setembre de 1998, del conseller de Medi Ambient (DOGV núm. 3.332, de 17.09.1998), sobre delegació de funcions en el secretari general i en altres òrgans de la Conselleria de Medi Ambient.
  
DISPOSICIÓ FINAL
  
Aquesta ordre entrarà en vigor l'endemà de ser publicada al Diari Oficial de la Generalitat Valenciana.
  
València, 28 de desembre de 1999
  
El conseller de Medi Ambient,